На гэтым тыдні закончылі свае выступленні ўстановы вышэйшай адукацыі краіны ў рамках другога этапу Рэспубліканскага фестывалю мастацкай творчасці “АРТ-вакацыі”. Традыцыйна апошняй фестывальную эстафету пераняла сталіца. Сёння пра папярэднія вынікі выступленняў мінскіх студэнтаў (дамовіўшыся, што не будзем называць ні канкрэтныя калектывы, ні іх кіраўнікоў, пакуль не вызначаны пераможцы) мы гутарым з сябрамі экспертнай групы фестывалю — загадчыкам аддзела сацыякультурных праектаў Нацыянальнага цэнтра мастацкай творчасці дзяцей і моладзі Аленай Сяргееўнай ЛАЎРЫНОВІЧ і супрацоўнікам аддзела Таццянай Валер’еўнай ГРЫШУКЕВІЧ.